Acanthopholis

Elaf Acanthopholis (LFB ) (siämü „tegüls spinöfik“) äbinon dinosaur famüla: Nodosauridae grupa: Ankylosauridae, kel älifon primü Kretat (nimemastad Albian jü Cenomanian), bü yels za 140-balions. Nem tefon tegi onik (Vöna-Grikänapük: akantha siämü „spin“, e pholis siämü „tegül“). Teg ela Acanthopholis's binädon me platotils nögafomik su skin e me stigs nilü särvig e jots, ve bäkabom. Elaf Acanthopholis äbinon planifidaf folfutik. Lunot ona petäxeton mö mets 3-5, e vetot ona mö milgrams 380.

Fösil no lölöfik: kran e dilets anik nilü kran petüvon in Linglän ün 1867, e pänemon fa hiel Thomas Huxley Acanthopholis horrida. Bai fonäts anik, el Acanthopholis binon nem no lonöföl, bi nüns saidik no nog pekonletons ad lesagön, das tüv no äbinon balugiko fösils balafa elafas Nodosauria.

 Literat 
 Carpenter, Kenneth. Phylogenetic analysis of Ankylosauria. In The Armored Dinosaurs, ed. fa hiel Kenneth Carpenter, pads: 455-480. Indiana University Press. ISBN 0-253-33964-2.

 Yüms plödik 
 Nüns dö el Acanthopholis se bevüresodatopäd: Dinosaur Encyclopedia.

Klad:Fösils
Klad:Dinosaurs